Yves Vanderhaeghe

Yves Vanderhaeghe (s. 30. tammikuuta 1970 Roeselare) on belgialainen jalkapallovalmentaja ja entinen pelaaja. Hänen pelipaikkansa oli keskikentällä puolustavassa roolissa. Joulukuusta 2024 lähtien hän on toiminut KV Kortrijkin päävalmentajana.

Ura pelaajana

Vanderhaeghe aloitti ammattilaisuransa jo 16-vuotiaana vuonna 1986 Cercle Bruggessa, jonne hän siirtyi lainasopimuksella kasvattajaseurastaan FC Roeselaresta. Hän kuitenkin palasi pian takaisin Roeselareen, jossa vietti neljä kautta ennen siirtoa R.E. Mouscroniin. Mouscronin jälkeen Vanderhaeghe pelasi neljä kautta SC Eendracht Aalstissa, jossa teki läpimurtonsa. 

Vanderhaeghe palasi Aalstista Mouscroniin vuonna 1998 ja oli mukana joukkueen menestyksekkäässä ryhmässä, joka sijoittui Belgian liigassa neljänneksi kaudella 1999/2000. Menestyskauden jälkeen 30-vuotias Vanderhaeghe siirtyi suurseura RSC Anderlechtiin, jossa voitti debyyttikaudellaan Belgian mestaruuden. Kokeneen pelimiehen Anderlecht-uraa varjostivat loukkaantumiset, joiden myötä hän putosi vaihtopenkille. Kaikkiaan Vanderhaeghe edusti Anderlechtia kuusi vuotta ja pelasi seuran paidassa 150 ottelua. Hän lopetti pitkän pelaajauransa kasvattajaseurassaan KSV Roeselaressa vuonna 2008.

Belgian maajoukkueessa Vanderhaeghe debytoi 29-vuotiaana 30. toukokuuta 1999 Perua vastaan Japanissa pelatussa ystävyysottelussa. Hän pelasi yhteensä 48 maaottelua ja edusti Belgiaa EM-kisoissa 2000 sekä MM-kisoissa 2002.

Meriitit pelaajana

 Belgian mestaruus (3): 2001, 2004, 2006
 Belgian Supercup (3): 2000, 2001, 2006

Ura valmentajana

Vanderhaeghe aloitti valmennusuransa KV Kortrijkissa kesällä 2008, kun hänestä tuli Hein Vanhaezebrouckin apuvalmentaja. Joukkue oli juuri noussut Belgian pääsarjaan. Vanderhaeghe toimi Kortrijkin apuvalmentajana kaikkiaan kuuden vuoden ajan sekä Vanhaezebrouckin että Georges Leekensin alaisuudessa.Yves Vanderhaeghe Kaudella 2011/12 Vanhaezebrouck ja Vanderhaeghe luotsasivat Kortrijkin historialliseen Belgian Cupin mestaruuteen. Vanhaezebrouckin siirryttyä Kortrijkista KAA Gentin päävalmentajaksi kesällä 2014 Vanderhaeghe nousi apuvalmentajan paikalta Kortrijkin päävalmentajaksi.Adnan Custovic assistent van Vanderhaeghe bij KV Kortrijk Kortrijk sijoittui Vanderhaeghen alaisuudessa liigassa viidenneksi, mutta jäi kauden päättäneessä ylemmässä jatkosarjassa lopulta kuudenneksi ja ulos Eurooppa-liigasta. Kauden jälkeen hän siirtyi KV Oostenden päävalmentajaksi.Het is rond: Yves Vanderhaeghe wordt nieuwe coach van KV Oostende

Debyyttikausi Oostendessa oli menestyksekäs ja seura sijoittui Belgian liigan runkosarjassa neljänneksi. Jälleen ylempi jatkosarja oli Vanderhaeghen joukkueelle vaikea ja viidenneksi jäänyt Oostende ei selvinnyt europeleihin. Kaudella 2016/17 Oostende onnistui jatkosarjassa parantamaan pykälällä runkosarjan viidettä sijaa ja joukkue selvisi Eurooppa-liigan karsintoihin. Tie europeleissä katkesi kuitenkin Olympique de Marseillea vastaan yhteismaalein 4–2. Kausi 2017/18 lähti muutenkin liikkeelle alavireisesti ja Oostende vajosi Belgian liigan häntäpäähän. Syyskuun puolivälissä 2017 seura erotti Vanderhaeghen tehtävästään.KV Oostende ontslaat Vanderhaeghe: "Met 1 op 21 konden we niet anders" 

Pian Oostende-potkujensa jälkeen Vanderhaeghe allekirjoitti vuoteen 2019 ulottuvan sopimuksen KAA Gentin kanssa.YVES VANDERHAEGHE NIEUWE TRAINER KAA GENT Vanderhaeghe nosti Gentin kauden 2017/18 aikana jumbosijalta Belgian liigan runkosarjassa neljänneksi ja joukkue säilytti paikkansa myös ylemmässä loppusarjassa selviytyen näin Eurooppa-liigan karsintoihin. Vanderhaeghe sai potkut seurasta lokakuussa 2018, kun KRC Genk oli murskannut liigassa seitsemäntenä olleen Gentin maalein 1-5.Geen verrassing: Vanderhaeghe betaalt het gelag bij AA Gent

Marraskuun puolivälissä 2018 Vanderhaeghesta tuli KV Kortrijkin päävalmentaja.Vanderhaeghe keert terug naar Kortrijk: "Koude cijferlogica speelde" Kaudella 2018/19 Vanderhaeghe nosti Kortrijkin lopulta kahdeksanneksi ja seura eteni europelikarsintojen välieriin alemman loppusarjan kautta. Koronapandemian ennen aikaisesti päättämä kausi 2019/20 päättyi sijaan 11. Kaudella 2020/21 Kortrijk vajosi liigan häntäpäähän ja seura erotti hänet tammikuun lopussa 2021, kun joukkue oli sijalla 15.Kortrijk zet coach Yves Vanderhaeghe op straat, Luka Elsner neemt over Kolme päivää potkujensa jälkeen Vanderhaeghesta tuli Cercle Bruggen päävalmentaja.Cercle Brugge rekent op ex-spelers Yves Vanderhaeghe en Thomas Buffel voor redding Hän sai potkut seurasta marraskuussa 2021.Geen troostende zege voor rouwende Yves Vanderhaeghe: Cercle Brugge gaat de boot in tegen Charleroi

Helmikuussa 2022 Vanderhaeghe palasi valmennustehtäviin KV Oostenden päävalmentajana.Yves Vanderhaeghe keert terug naar KV Oostende: "Alles is snel gegaan" Vanderhaeghen Oostende sijoittui kauden 2021/22 päätteeksi Belgian liigassa sijalle 12. Kausi 2022/23 alkoi edellisen tapaan vaisusti ja kohti putoamisviivaan vajonnut Oostende erotti Vanderhaeghen lokakuun lopussa 2022.Ze vallen als vliegen: KV Oostende breekt met Yves Vanderhaeghe

Kesällä 2024 Vanderhaeghe jatkoi valmennusuraansa Saudi-Arabiassa Al Faisalyn päävalmentajana.من هو يفيس فاندرهاي مدرب الفيصلي الجديد؟  Pesti jäi lyhyeksi, sillä hän jätti seuran jo marraskuun lopussa.Yves Vanderhaeghe ondanks zege en bekerstunt ontslagen als coach bij het Saudische Al Faisaly

Joulukuussa 2024 Vanderhaeghe palasi KV Kortrijkin päävalmentajaksi.KV Kortrijk rekent op oude bekende Yves Vanderhaeghe om het schip weer recht te trekken

 Lähteet 

Luokka:Belgialaiset jalkapalloilijat
Luokka:Belgialaiset jalkapallovalmentajat
Luokka:Vuonna 1970 syntyneet
Luokka:Elävät henkilöt